סם סמית'

סמואל פרדריק "סם" סמית' (באנגלית: Samuel Frederick "Sam" Smith; נולד/ה ב-19 במאי 1992) הוא/היא אישיות בריטית העוסקת בשירה, אשר זכתה לתודעה בציבור לראשונה בזכות השיר "Latch" שהגיע למקום ה-11 במצעד הסינגלים הבריטי. סמית' מזדהה כג'נדרקוויר ובכינוי הגוף "they". שיתוף הפעולה שנעשה על ידי סמית' עם הדי ג'יי Naughty Boy בשיר "La La La" הוביל לפרסום בין-לאומי והגיע למקומות הראשונים במצעדים העולמיים. האלבום הראשון של סמית' "In the Lonely Hour" שהוקלט ב-Capitol Records יצא ב-26 במאי 2014. ב-2014 הוענקו לסמית' פרס הבריטס ו-Sound of 2014 של ה-BBC. ב-2015 הוענקו לסמית' ארבעה פרסי גראמי בקטגוריות הקלטת השנה, שיר השנה, אלבום הפופ של השנה ותגלית השנה. סמית' נולד כזכר בשם סמואל פרדריק סמית' וקייט קסידי. סמית' גדל/ה בשכונה מרוחקת בלונדון, עבד/ה בחנות מקומית לעצים, ולמד/ה בבית ספר קתולי. בוגר/ת מגמת תיאטרון. במשך שנים למד/ה פיתוח קול וכתיבה אצל נגנית הג'אז הבריטית ג'ואנה עדן. סמית' בוגר/ת של הנוער המוזיקלי בתיאטרון בריטניה וכיכב/ה בהפקה שלהם בשנת 2007 – "הו! קרול!" לפני כניסתו/ה לתיאטרון, סמית' השתתפ/ה בלהקות ג'אז. הפסנתרן ג'ואנה עדן לימד את סמית' שירה וכתיבת שירים. לסמית' הייתה גינקומסטיה בילדותו ובגיל 12 עבר/ה שאיבת שומן. באוקטובר 2012 יצא הסינגל הראשון של סמית' "Latch", השיר הגיע למקום ה-11 במצעד הסינגלים הבריטי, בפברואר יצא הסינגל השני "Lay Me Down" שגם דורג במצעד. בהמשך השנה יצא השיר "La La La" ביחד עם Naughty Boy, שהגיע למקום הראשון במצעד הסינגלים הבריטי. בקיץ 2013 יצא המיני-אלבום הראשון של סמית' ששמו Nirvana ובו ארבעה שירים. השיר הראשון במיני-אלבום "Safe with Me" הופק על ידי "Two Inch Punch" ושודר לראשונה ברדיו בתוכנית MistaJam של BBC Radio 1Xtra ב-24 ביולי 2013. השיר השני במיני-אלבום נקרא "Nirvana" והופק על ידי קרייז והואקס וג'ונתן קריק. המיני-אלבום כולל גם גרסה אקוסטית של סמית' לשיר "Latch", וגרסה חיה ל-"I've Told You Now". ב-25 בנובמבר 2013 יצא "Together" ביחד עם נייל רוג'רס וג'יימס נייפייר כסינגל היחיד מתוך, Settle: The Remixes. ב-16 פברואר 2014 יצא הסינגל השני מאלבום הבכורה של סמית', "Money on My Mind". בדצמבר 2013 נודע שאלבום הבכורה של סמית' ייצא ב-26 במאי 2014 בשם In the Lonely Hour. האלבום הגיע למקום ראשון במצעד האלבומים הבריטי, ולמקום השני בבילבורד 200, ובנובמבר האלבום הפך לאלבום השני הנמכר ביותר בארצות הברית לשנת 2014 אחרי האלבום 1989 של הזמרת-יוצרת האמריקאית טיילור סוויפט. בינואר 2015, האלבום הפך לאלבום השני הנמכר ביותר בממלכה המאוחדת לשנת 2014 אחרי האלבום x של אד שירן. במרץ 2015, שיר הנושא של הסרט "ספקטר" מסדרת ג'יימס בונד נכתב והושר על ידי סמית'. השיר שנקרא "Writing's on the Wall", בהלחנתו של מוזיקאי הסרט תומאס ניומן זיכה את סמית' בפרס גלובוס הזהב ופרס אוסקר לשיר המקורי הטוב. במהלך שנת 2016 התפרסמו על ידי סמית' תמונות מתוך אולפן תוך כדי עבודה על מוזיקה חדשה והוכרז על שיתוף פעולה יחד עם אדם למברט. בתחילת 2017 פורסם על ידי סמית' שבספטמבר של אותה שנה ייצא אלבום חדש, אשר יכלול שיתוף פעולה נוסף עם Naughty Boy וג'ימי נאפס. באפריל של אותה שנה נאמר על ידי סמית' כי התרחשה פגישת אולפן יחד עם קלין בנדיט במסגרתה עבדו על "סינגל קאמבק" אפשרי. ב-27 באוקטובר 2017, יצא השיר "Burning". ב-8 בספטמבר 2017, יצא הסינגל "Too Good at Goodbyes", שהגיע למקום הראשון במצעד הסינגלים הבריטי ולמקום החמישי במצעד הבילבורד הוט 100. האלבום השני של סמית' The Thrill of It All הופיע במקום הראשון במצעד האלבומים הבריטי ובבילבורד 200 והפך לאלבום הראשון של סמית' בארצות הברית שהגיע למקום הראשון. ב-20 במרץ 2018, החל סיבוב ההופעות "The Thrill of It All Tour" באירופה, אמריקה הצפונית, אסיה, ניו זילנד ואוסטרליה. ב-27 במרץ 2018 יצא השיר "Pray" בהשתתפות הראפר לוג'יק. ב-17 באוגוסט יצא השיר "Promises" ביחד עם קלווין האריס. השיר הפך ללהיט השביעי של סמית' שהגיע למקום הראשון במצעד הסינגלים הבריטי והשיר הראשון של סמית' שהגיע למצעד הדאנס/מיקס שואו איירפליי. ב-21 בדצמבר, יצא הסינגל "Fire on Fire", שנכלל באלבום פסקול של הסדרה "גבעת ווטרשיפ". בינואר 2019 יצא הסינגל "Dancing with a Stranger" ביחד עם נורמני. באוקטובר 2019, בריאיון חדש לתוכנית The Zach Sang Show, הובעה התרגשות מצד סמית' מהשיר החדש שיצא בשנת 2020, נאמר על ידי סמית' כי השירים הבאים יכילו פחות בלדות ויותר "שירים פופיים" ונאמר על ידי סמית' "אני מרגיש/ה שהראיתי לאחרונה צד שלי שאני בדרך כלל שומר/ת לעצמי או למשפחתי וחבריי [...]". עוד נאמר כי "הראיתי לכולם את זה וכולם אהבו את זה. זה כמעט נתן לי אישור לעשות את מה שתמיד חלמתי לעשות אבל תמיד פחדתי לעשות, שזה מוזיקת פופ". מטעם סמית' הובהר כי עלתה הצעה לכתוב מוזיקה חדשה בעקבות שיתוף פעולה עם קלווין האריס בשנת 2018, בשיר "Promises". על השיר הוסבר כי "פשוט באופן טבעי התחלתי לחזור לאולפן והתחלתי לכתוב" ו"תפסתי את הרוח הזו והתחלתי לרכוב על הגל הזה ומאז לא הפסקתי לכתוב". ב-13 בפברואר 2020, הוכרז על ידי סמית' כי אלבום אולפן שלישי To Die For אמור היה לצאת ב-1 במאי 2020. בהמשך הקידום, תאריך יציאת האלבום נדחה ליוני 2020. ב-30 במרץ, הוסבר על ידי סמית' כי בשל ההשפעות המתמשכות של מגפת הקורונה, יציאת האלבום השלישי תתעכב ויכללו מספר שינויים ברשימת השירים ובשמו. עם זאת, נאמר שהאלבום עדיין ייצא במהלך בשנת 2020. ב-16 באפריל, יצא הסינגל "I'm Ready" ביחד עם דמי לובאטו. ב-6 ביולי פורסם קאבר של סמית' לשיר "Fix You" מאת להקת קולדפליי. ב-17 בספטמבר יצא הסינגל "Diamonds", ובמקביל הוכרז כי שמו של אלבום האולפן השלישי שונה ל-Love Goes. הוא פורסם לבסוף ב-30 באוקטובר. ב-21 ביולי 2023 פורסם הסינגל "Man I Am" מתוך הפסקול של הסרט "ברבי". ב-28 ביולי יצא הסינגל "Desire" עם קלווין האריס. אדל ואיימי ויינהאוס צוינו על ידי סמית' כהשפעות העיקריות. עוד צוינו הזמרות והמוזיקאיות: ליידי גאגא, כריסטינה אגילרה, ביונסה, ויטני יוסטון ומריה קארי. במאי 2014 נודע מטעם סמית' על יציאה מהארון בתור הומו. בהמשך לכך, נודע שהשחקן והדוגמן ג'ונתן זייזל ניהל עם סמית' מערכת יחסים. באוקטובר 2017 נודע מטעם סמית' על יציאה מהארון כג'נדרקוויר, תוך הסבר בו נאמר: "אני מרגיש/ה אישה בדיוק כמו שאני גבר". בספטמבר 2019 נודע מטעם סמית' על החלטה לצאת כא-בינארי ולשנות את הכינוי המגדרי לצורת Singular they, תוך פרסום הצהרה בה נאמר: "אחרי חיים שלמים במלחמה עם המין שלי החלטתי לחבק את עצמי כמי שאני, מבפנים ומבחוץ". מטעם סמית' נמסר כי ישנה התמודדות עם הפרעה טורדנית-כפייתית. הזמרת לילי אלן והשחקן אלפי אלן הם בני דודים מדרגה שלישית של סמית'. 2015: In the Lonely Hour Tour 2018: The Thrill of It All Tour מדיה וקבצים בנושא סם סמית' בוויקישיתוף אתר האינטרנט הרשמי של סם סמית' (באנגלית) סם סמית', ברשת החברתית פייסבוק סם סמית', ברשת החברתית אקס (טוויטר) סם סמית', ברשת החברתית אינסטגרם סם סמית', ברשת החברתית טיקטוק סם סמית', סרטונים בערוץ היוטיוב סם סמית', במסד הנתונים הקולנועיים IMDb (באנגלית) סם סמית', באתר אפל מיוזיק (באנגלית) סם סמית', באתר ספוטיפיי סם סמית', באתר סאונדקלאוד (באנגלית) סם סמית', באתר Last.fm (באנגלית) סם סמית', באתר AllMusic (באנגלית) סם סמית', באתר MusicBrainz (באנגלית) סם סמית', באתר דיזר סם סמית', באתר Yandex.Music (ברוסית) סם סמית', באתר Discogs (באנגלית) סם סמית', באתר Songkick (באנגלית) סם סמית', באתר Genius סם סמית', באתר SecondHandSongs סם סמית', באתר בילבורד (באנגלית) סם סמית', באתר טיידל (באנגלית) נווה קולישר ומור אלמליח, ביי ביי 2014: קבלו את ששת אלבומי השנה שלכם, באתר פרוגי, 30 בדצמבר 2014 סם סמית', באתר אנציקלופדיה בריטניקה (באנגלית) Curtis M. Wong, Sam Smith Opens Up About Gender Identity, Body Image In Candid Interview (באנגלית) Jack White, Sam Smith scoops his sixth UK Number 1 single with Too Good at Goodbyes (באנגלית) Xander Zellner, Sam Smith Hits No. 1 on Billboard Artist 100, Thanks to 'The Thrill of It All' Debut (באנגלית) Rob Copsey, Sam Smith’s The Thrill Of It All debuts at Number 1 on the Official Albums Chart: “This is a dream come true” (באנגלית) Mason Siegel, Calvin Harris & Sam Smith Debut “Promises” (באנגלית) Gordon Murray, Calvin Harris Ties Rihanna for Most Dance/Mix Show Airplay Chart No. 1s With 'Promises' (באנגלית) Sofiana Ramli, Sam Smith confirms new pop-driven album is coming in 2020 (באנגלית) TREY ALSTON, SAM SMITH TEASES NEW ALBUM WITH A (LITERALLY) GRABBY PHOTO (באנגלית) Gil Kaufman, Sam Smith Finally Released Their Emotional Cover of Coldplay's 'Fix You (באנגלית) Mitchell Peters, Sam Smith & Demi Lovato Announce New Collab 'I'm Ready': See When It's Dropping (באנגלית) BRITTANY SPANOS, Sam Smith Dances Solo in Electrifying ‘Diamonds’ Video (באנגלית) Calvin Harris & Sam Smith team up again for hypnotic new single Desire, ‏25 ביולי 2023 BRETT MALEC, Sam Smith Opens Up About Being Gay, Reveals Album Is About a Guy Who Didn't Love Him Back (באנגלית) ANDY TOWLE, Sam Smith Comes Out as Genderqueer: ‘I Feel Just as Much Woman as I am Man’ (באנגלית) Michael Blackmon, Sam Smith Announced That Their Gender Pronouns Are They/Them (באנגלית) Hazel Cills, 17 Things You Didn't Know About Sam Smith, BuzzFeed, ‏1 במאי 2014